**Vakok és Gyengénlátók Közép-Magyarországi Regionális Egyesülete  
44. hírlevél**

## Tartalom

[1. MEGHÍVÓ korai fejlesztéssel foglalkozó szakmai konferenciára](http://freemail.hu/mail/index.fm#1.hir)  
[2. Munkatársat keresünk!](http://freemail.hu/mail/index.fm#2.hir)  
[3. Meghívó egy vidám gálaestre](http://freemail.hu/mail/index.fm#3.hir)  
[4. Meghívó karácsonyi vásárra](http://freemail.hu/mail/index.fm#4.hir)  
[5. A tapintható múlt](http://freemail.hu/mail/index.fm#5.hir)  
[6. ÚJPESTI LÁTÁSSÉRÜLTEK! Figyelem!](http://freemail.hu/mail/index.fm#6.hir)  
[7. Szolgáltatások bemutatkozása klubnapon](http://freemail.hu/mail/index.fm#7.hir)  
[8. Gyógyító hangfürdő](http://freemail.hu/mail/index.fm#8.hir)  
[9. Télköszöntő batyus bál](http://freemail.hu/mail/index.fm#9.hir)  
[10. Klubnapi beszámoló](http://freemail.hu/mail/index.fm#10.hir)  
[11. Fehérbot napi rendezvény a Kispesti Családsegítőben](http://freemail.hu/mail/index.fm#11.hir)  
[12. Audio-narrációval biztosított rendezvény, kiállítás](http://freemail.hu/mail/index.fm#12.hir)  
[13. Ezer arc klub meghívó…](http://freemail.hu/mail/index.fm#13.hir)  
[14. Narrált meseelőadás](http://freemail.hu/mail/index.fm#14.hir)  
[15. A Láthatár bolt ajánlatai](http://freemail.hu/mail/index.fm#15.hir)   
[16. Kérdőív az akadálymentes turizmusról](http://freemail.hu/mail/index.fm#16.hir)  
[17. Keresztény filmklub látássérült fiatalok és felnőttek részére](http://freemail.hu/mail/index.fm#17.hir)  
[18. Vizsgálati felhívás](http://freemail.hu/mail/index.fm#18.hir)  
[19. Apró hírek – program morzsák](http://freemail.hu/mail/index.fm#19.hir)

## 1. MEGHÍVÓ korai fejlesztéssel foglalkozó szakmai konferenciára

Tisztelt Hölgyem/Uram!   
  
A Vakok és Gyengénlátók Közép-Magyarországi Regionális Egyesülete számára kiemelten fontos, hogy a látássérült szülőket, és a látássérült gyermeket nevelő családokat segítse, támogassa.   
A VGYKE – „Családi erőforrások” projektjének keretében nagy tisztelettel meghívjuk Önt a korai fejlesztéssel és koragyermekkori intervencióval foglalkozó szakemberek   
konferenciájára,   
  
Dátum: 2016. november 30. 9:30   
Helyszín: 1146 Budapest, Ajtósi Dürer sor 39. Nádor terem   
  
A szakmai konferencia ingyenes, de előzetes regisztrációhoz kötött.   
  
(Kérjük, tartsa nyomva a CTRL gombot, és úgy kattintson a regisztrációra.)   
Regisztráció   
<http://www.vgyke.com/tenni-tudunk/meghivok/>   
  
További információk:   
Fodor Ágnes   
[fodoragnes@vgyke.com](javascript:fm.eMailClicked.raise('fodoragnes@vgyke.com');)   
  
Kérjük, ossza meg velünk tudását, tapasztalatait, hogy együtt tudjuk segíteni és támogatni a látássérült szülőket és a látássérült gyermeket nevelő családokat!   
  
Megjelenésére feltétlenül számítok!   
  
Budapest, 2016. október 19.   
  
Fodor Ágnes   
elnök   
  
Program:   
  
9:00 Regisztráció (kávé, ásványvíz)   
9:30 Köszöntő Fodor Ágnes VGYKE elnök   
9:40 Bemutatkozik a VGYKE és szolgáltatásai, VGYKE „Családi erőforrások” projektje, tapasztalatok összegzése   
Mészáros Ágnes VGYKE alelnök,   
Fodor Ágnes VGYKE elnök   
10.05 Speciális Bébiszitter képzés tanúsítványainak ünnepélyes átadása Rákos Dóra   
Felnőttképzési koordinátor és szakmai vezető,   
Magyar Vöröskereszt Budapest Fővárosi Szervezet   
Fodor Ágnes VGYKE elnök   
10.10 A koragyermekkori intervenció és a korai fejlesztés tevékenységei és szereplői, új szempontok alapján, új megvilágításban   
Czeizel Barbara Miniszteri biztos   
10.25 A kora gyermekkori intervenció ágazatközi fejlesztése (EFOP 1.9.5. – VEKOP-16) program   
Kereki Judit Szakmai vezető   
Kora Gyermekkori Intervenció Ágazatközi Fejlesztése (KOGYI)   
10.45 Kérdések   
11.00 Kávészünet   
11.30 A Fővárosi Pedagógiai Szakszolgálat   
Dr. Mosányi Emőke főigazgató   
Fővárosi Pedagógiai Szakszolgálat   
11.40 Bemutatkozik a Látásvizsgáló,   
Dr. Földiné Angyalossy Zsuzsánna Tagintézmény vezető   
Fővárosi Pedagógiai Szakszolgálat Látásvizsgáló,   
Gyógypedagógiai Tanácsadó, Korai Fejlesztő, Oktató és Gondozó Tagintézménye   
12.10 A sajátos nevelési igény a köznevelésben napjainkban   
Metzger Balázs főigazgató helyettes Fővárosi Pedagógiai Szakszolgálat   
12.20 Bemutatkozik a Vakok Óvodája   
Szeszák Szilvia Óvoda vezető   
Vakok Óvodája, Általános Iskolája, Szakiskolája, Készségfejlesztő iskolája, EGYMI, Kollégiuma és Gyermekotthona   
12.40 Csecsemőgondozás látássérült szülőként   
Dr. Tolnayné Csattos Márta Vakok Állami Intézete - ERC vezető   
13.00 Közösség lámpásai mentori hálózat és a „Családi erőforrások” projekt kapcsolódása Eleki Abigél Közösségfejlesztő operatív vezető VGYKE, és partner kerületeink közösségi mentorai:   
Bernáth Zsuzsa, Puchnyák István (XIX. ker.),   
Kulmann Tiborné, Széles Attiláné (IV. ker.),   
Krayné Faragó Zsuzsa, Acsai Péter (XVII. ker.)   
Moldován Eszter, Simon F. Nándor (XV. ker.),   
Jánosi Veronika, Susovich Erika (XIV. ker.)   
Molnárné Tóth Andrea, Hermann Tibor (XIII. ker.)   
13.40 Ebéd, Állófogadás kötetlen beszélgetés, kapcsolatépítés.

## 2. Munkatársat keresünk!

Tárgy: Hirdetés gépkocsivezető 8 óra   
  
A Vakok és Gyengénlátók Közép-Magyarországi Regionális Egyesülete (VGYKE) Louis Braille Támogatószolgálata decemberi kezdéssel munkatársat keres az alábbi pozícióba:   
  
Munkakör: gépkocsivezető   
  
Feltételek: megváltozott munkaképesség (legalább 40%)   
a VGYKE foglalkozás egészségügyi orvos előzetes alkalmassági véleménye   
  
Iskolai végzettség: középfokú végzettség, B kategóriás jogosítvány   
  
Előny: hasonló munkakörben tapasztalat, speciális támogató szolgálathoz szükséges gépkocsi vezetői képzettség   
  
Feladatok: fogyatékos személyek szállítása   
Napi munkaidő 8 óra   
  
Fizetés: közalkalmazotti bértábla szerint + ágazati és kiegészítő bérpótlékok   
  
Jelentkezni, önéletrajzzal és a megváltozott munkaképességet igazoló határozat másolatával lehet az [info@vgyke.com](javascript:fm.eMailClicked.raise('info@vgyke.com');) címre.   
  
A felvétel során több alkalmas állásinterjút folytatunk. Jelentkezni és érdeklődni lehet az [info@vgyke.com](javascript:fm.eMailClicked.raise('info@vgyke.com');) címen   
  
Budapest, 2016. 11 02.   
  
Fodor Ágnes   
elnök

## 3. Meghívó egy vidám gálaestre

Az újbudai Lámpás Klub alkalmain többször szóba került, hogy nagyon sok olyan látássérült előadóművész van, akik nagyon színvonalas előadással szokták elvarázsolni a közönséget.  Ebben az évben lehetőség nyílt arra, hogy ha nem is mindegyik ilyen előadóművészt, de legalább egy részüket vendégül láthassuk.   
  
Összesen 21 művész fog fellépni 16 előadással. A programban a vidám és rövid verseken kívül többféle zenei produkció is lesz. Többek között Bartolf Zsuzsa Láthatatlan koncert című teljesen új előadásából is részesül majd a közönség. Ezen kívül narrált bűvészmutatványok, humoreszkek és rövidebb kabaréjelenetek is lesznek.   
  
Az esemény november 10-én (csütörtökön) a Budapesti Művelődési Központ II. emeleti Kamaratermében kerül megrendezésre. Az épület az M4-es metró Bikás park metróállomás közelében van, a XI. Etele út 55. sz. alatt.   
A program pontosan 17,00-kor kezdődik és 19,30-ig tart.   
  
A két műsorvezető Lenkai Viki és Ullmann Ottó lesz.   
  
A programra nézőnek jelentkezni a   
<http://goo.gl/snykMP>   
címen lehet, ahol név és valamilyen elérhetőségen kívül, a szükséges számú ülőhelyek számát kell csak megadni. Fontos információ, hogy a terem a második emeleten van, ahova csak lépcsőn lehet feljutni. Belépődíj nincs!   
  
Ha valakit esetleg bármilyen részlet érdekel, keresheti a szervezőket a [lampas.ujbuda@gmail.com](javascript:fm.eMailClicked.raise('lampas.ujbuda@gmail.com');) emailen vagy gyorsabb tájékozódási igény esetén Vikit a 0630-186-631 telefonszámon, illetve Károlyt a 0670-984-1754 telefonszámon.   
  
Mindenkit sok szeretettel várnak a fellépők és a szervezők!   
  
Lenkai Viki és Neumann Károly

## 4. Meghívó karácsonyi vásárra

Szeretettel meghívjuk 2016. december 16-án, a 9 órától 16 óráig megrendezésre kerülő Lámpás Klubok karácsonyi vásárára.   
  
Helyszín: 1146 Budapest, Hermina út 57   
A vásáron a Lámpás Klubok látássérült tagjai által készített ajándéktárgyakat lehet megvásárolni. Válogasson kedvére, itt biztosan egyedi ajándékokat talál!   
Kérésre bárkinek szívesen készítünk tetszőleges szövegezésű braille-üdvözlőlapot a helyszínen, amit ajándékba adhat.   
  
A látogatóinkat forralt borral kínáljuk!

## 5. A tapintható múlt

Egy klubprogramra szeretnénk elcsábítani.   
A Múzeumsarok Kiállítóhelyen egy a helytörténettel kapcsolatos múzeumpedagógiai programon veszünk részt. (Szt. Lőrinc sétány 2.)   
Rozgonyi Sarolta művészettörténész, múzeumpedagógus kifejezetten számunkra, látássérültek számára  állítja össze a programot .     
A kiállítóhely csak számunkra lesz nyitva.   
Amit lehet megtapinthatunk, kérdezhetünk, a saját igényeinknek megfelelően ismerkedhetünk meg a kiállított anyaggal.   
Hasonló lesz a korábbi a Ferihegyi repülőtér történetével foglalkozó   KÖKI-n tett múzeumlátogatásunkhoz. Az nagyon jól sikerült.   
November 8.-án 16 órakor találkozunk az 50-es villamos Thököly úti megállójában. Talán ez a későbbi időpont a munkába járó tagjaink számára is inkább megfelelő. Természetesen itt is szeretettel látunk gyereket férjet, szülőt, barátot, hozzátartozót is.   
Kérjük, hogy ha el tud jönni szándékát jelezze e-mailben, vagy telefonon!   
Szeretettel várunk mindenkit!   
Kiss Julia és Juhos Róbert   
XVIII.-kerületi közösségi civil szervező   
Mob.:+36 30 4989094   
e-mail:   
[lampas.bp18@gmail.com](javascript:fm.eMailClicked.raise('lampas.bp18@gmail.com');)

## 6. ÚJPESTI LÁTÁSSÉRÜLTEK! Figyelem!

November 9-én ingyenes hallásvizsgálatra van lehetőségünk. Ezen a napon csak újpesti látássérülteknek tették szabaddá a Hallás centrumban lévő vizsgálatot.   
Szakorvos délután 14 órától lesz, ha orvosi vizsgálatra, receptre van szüksége valakinek. Délelőtt minden más vizsgálatot el tudnak végezni. Szükség van az utolsó leletre, illetve hallókészülékre.   
Időpont: november 9. reggel 8 órától délután 17.30-ig.   
Helyszín: 1041. Budapest, Árpád út 70.   
Segítség kérés a 06-30/498-9033 Széles Attiláné Panka   
Hallás centrum: 06-70/324-8005 06-1/200-1118   
  
Újpesti lámpások:   
Era, Panka

## 7. Szolgáltatások bemutatkozása klubnapon

Kedves Klubtagunk!   
  
Ismét egy jó hangulatú, információ gazdag klubnapra hívunk.   
Vendégeink lesznek a Támogatószolgálat és az Ügyfélszolgálat munkatársai. Megismerhetjük e két szolgálat munkáját és kollégáink szívesen válaszolnak a témákkal kapcsolatban felmerülő kérdéseidre is. Amennyiben helyben és kényelmesen intéznéd el, lehetőséget biztosítunk a 2017-es tagdíj befizetésére is.   
Természetesen a novemberi programjainkat is megbeszéljük.   
Időpont: 2016. november 9. (szerda) 15 órától 17 óráig.   
Helyszín: K11 Művészeti és Kulturális Központ, (1075. Király u. 11.)   
Jelentkezésedet és amennyiben a helyszínre jutásban segíthetünk, elérhetőségeink valamelyikén várjuk.   
Sok szeretettel várunk kísérőiddel együtt.   
  
Doktor Kata, Eleki Abigél   
Erzsébetváros Lámpásai   
[Lampas.erzsebetvaros@gmail.com](javascript:fm.eMailClicked.raise('Lampas.erzsebetvaros@gmail.com');)   
+36-70 387-5266

## 8. Gyógyító hangfürdő

Kedves Barátaink!   
A XV. KERÜLETI LÁTÁSSÉRÜLTEK KLUBJA következő összejövetele november 11-én, 14-16.30 óra között, a Nyitott Ajtó Együttműködési Iroda helyiségében lesz 1156 Budapest, Páskomliget u.6.  (az Újpalotai Vásárcsarnokkal szemben, a CIB Bank mellett. Megközelíthető: a 196, 296, 96, 130, 231 buszokkal, valamint a 69-es villamossal Vásárcsarnok megállóig)   
EZÚTTAL KRAYNÉ FARAGÓ ZSUZSA KÖZÖSSÉGI CIVIL SZERVEZŐ, HANGMASSZŐR LESZ A VENDÉGÜNK, AKI A HANGTÁLAK REJTELMEIBE VEZET BE MINKET   
A részvételi szándékodat jelezzed Moldován Eszternél a 06-30/498-9659-es telefonszámon, vagy a [lampas.xvker@gmail.com](javascript:fm.eMailClicked.raise('lampas.xvker@gmail.com');) E-mail címen   
Amennyiben módodban áll, szívesen fogadjuk hozzájárulásodat némi aprósütemény, gyümölcs, üdítő formájában.   
Mindenkit sok szeretettel várunk, hívd el a hozzátartozóidat, a barátaidat is!   
  
Üdvözlettel:   
"Közösség Lámpásai" XV. Kerületi Látássérültek Klubja   
[lampas.xvker@gmail.com](javascript:fm.eMailClicked.raise('lampas.xvker@gmail.com');)   
Csukáné Polyák Erzsébet közösségi civil szervező   
06 70 773 4054   
Moldován Eszter közösségi civil szervező   
06 30 498 9659   
Simon F. Nándor közösségi civil szervező

## 9. Télköszöntő batyus bál

MEGHÍVÓ

A DUNAKANYARI LÁTÁSSÉRÜLTEK EGYESÜLETE NEVÉBEN SZERETETTEL MEGHÍVLAK NOVEMBER 19-ÉN, SZOMBATON 14 ÓRÁra A „TÉLKÖSZÖNTŐ BATYUS BÁL” című rendezvényünkre, a Madách Imre Művelődési Központ 8-as termébe!   
  
PROGRAM:   
I. Csóka Laci dalestje   
II. TOMBOLA   
  
Akinek lehetősége van rá, hozzon egy tányér süteményt!   
  
Kérem, ha kíséretre van szükségetek, mielőbb jelezzétek telefonon!   
  
Mindenkit sok szeretettel várunk!   
  
2016.november 2.   
  
Üdvözlettel:   
Okos Levente   
elnök   
+36 70 773 4078

## 10. Klubnapi beszámoló

2016 Október 26-án megtartottuk a klubnapunkat, ami nagyon barátságos és vidám hangulatban telt.   
A délután főszereplői, egyesületünk ügyfélszolgálatának munkatársai voltak. Ők azok, akikhez a tagjaink különféle elintéznivalójukkal fordulhatnak. Betekintést kaphattunk az életükről, hogyan alakultak, milyen segítséget tudnak tagjaink számára nyújtani?   
Az alábbi módon lehet velük felvenni a kapcsolatot:   
Gyalogosan : A pontos cím:  1146 Budapest, Hermina út 57.   
Legegyszerűbben a Nyugati Pályaudvar felé haladó 72-es, illetve a Csáktornya utca felé haladó 74-es trolibusz, Bethesda utcai, valamint az 1-es villamos Kacsóh Pongrác úti megállójától. Felhívjuk figyelmüket, hogy a Kacsóh Pongrác úti megálló felőli megközelítés a látássérültek számára balesetveszélyes lehet a magas, kiálló akadályok miatt, ezért kérjük, fokozottan figyeljenek a közlekedés során!   
Telefonon:  +36 1 384 55 41/1 vagy +36 70 387 52 67 (MVGYOSZ flottából ingyenes)   
Emailen:  [ugyfel@vgyke.com](javascript:fm.eMailClicked.raise('ugyfel@vgyke.com');)   
Megtudtuk, hogy az ügyfélfogadási idő:   
hétfő: 08:00-16:00   
kedd: 08:00-16:00   
szerda: 08:00-18:00  (tekintettel a dolgozó tagokra)   
csütörtök: 08:00-17:00   
péntek: 08:00-13:00   
A honlapon keresztül lehet regisztrálni a hírlevélre, aminek címe: [www.VGYKE.com](http://www.VGYKE.com)  és itt lehet informálódni a különböző programokról.   
A hírlevél hangos változatát a Hírmondót a központi számon +36 1 384 55 41/6 os melléken lehet meghallgatni   
Az ügyfélszolgálat szakmai vezetője Mészáros Gyöngyi. Ismertetett néhány témát, amivel kapcsolatban segítséget tudnak nyújtani a tagoknak.   
Ilyen volt A vakvezető kutya igénylés, az MVGYOSZ  felé, A pályázati adatlapok kitöltése, Információnyújtás szociális juttatásokról, pl.: utazási kedvezmények, Erzsébet programban való részvétel   
Információnyújtás a látássérültek életvitelét megkönnyítő segédeszközökről Munkalehetőség, tanulási lehetőségek felkutatása   
Kulturális és szabadidős programok népszerűsítése, Tagfelvétel és tagsági igazolvány kiállítása, tagdíj befizetés, Tagnyilvántartás, Tájékoztatás a látássérültséggel kapcsolatos témákban. Az a kérés hangzott el, hogy ha előre láthatólag hosszabb időt igénybe vevő segítségre van szükség, akkor kéretik előre jelezni a segítség igényét!   
Ezt követően kötetlen beszélgetés vette kezdetét, majd Domoszlai János zenélt nekünk különleges dél-amerikai hangszerein, amelyek a mi furulyánkhoz voltak hasonlóak. Meg is lehetett fogni, majd mesélt a hangszerekről, a kinézetükről, a történetükről, és hogy kik használták először.   
Klubnapunk legvégén a terveinkről beszélgettünk.   
Fölvázoltuk, hogy mire számíthatnak a tagjaink a közeljövőben, mik a terveink. Szó esett egy közös tavaszi kirándulásról, valamint ismertettük a következő programunkat. A Tomori Lajos helytörténeti múzeumban fogunk egy múzeumpedagógiai programon részt venni, amit nagy érdeklődéssel várunk.   
Mindezeket megtárgyalva egy rövid kvízjátékkal zártuk összejövetelünket.   
  
Kiss Julia és Juhos Róbert   
XVIII.-kerületi közösségi civil szervező   
Mob.:+36 30 4989094

## 11. Fehérbot napi rendezvény a Kispesti Családsegítőben

2016.10.27   
A FEHÉRBOT NEMZETKÖZI NAPJA OKTÓBER 15.   
  
Októberi klubnapunkon a LÁTÁS HÓNAPJÁT, és a FEHÉRBOT NAPJÁT ünnepeltük.   
Először a fehérbot történetét ismertettük. Melynek során kiderült, hogy alkalmazásának gondolata a francia Guilly d’Herbemont grófnőtől származik.   
Beszámoltunk egy érdekességről, miszerint a vakoknak szánt fehérbot okos is lehet. A mexikói Monterrey Technológiai Intézet munkatársai ugyanis egy olyan botot fejlesztettek, amely a látássérültek tájékozódását enyhe elektromos áramütéssel segíti. Az "okos" bot belső virtuális térképpel, valamint GPS-rendszerrel szinkronizálódik, tehát képes pontosan megállapítani, ha a felhasználója letér az előre megtervezett útvonalról.   
Klubnapunk fő témája dr. Kiss János előadása volt a szembetegségekről. A Doktor úr beszélt a szürkehályogról, a zöldhályogról, a makula degenerációról, a tompalátásról, a kancsalságról, az ideghártya leválásról, az immunológiai szembetegségekről, és a fénytörési rendellenességekről. A betegségek megelőzéséről, illetve kezelési módjáról. Az előadás végén kérdéseinkre is válaszolt, és jótanácsokkal látott el bennünket.   
A Civil Rádiótól Ruzsa Viktor látogatott el hozzánk és tudósít rendezvényünkről.   
  
Bernát Zsuzsanna és Puchnyák István   
közösségi civilszervezők

## 12. Audio-narrációval biztosított rendezvény, kiállítás

Az audio-narrációs programsorozatunk keretében a filmklubok után elindulnak az audio-narrációval biztosított kiállítási program lehetőségek is:

* Nágák, elefántok, madarak – viseletek Délkelet-Ázsia szárazföldi térségéből   
  Helyszín: Hopp Ferenc Ázsiai Művészeti Múzeum – Budapest, Andrássy út 103.   
  Audio-narrációval biztosított tárlatvezetési időpontok:   
  2016. november 12., 2016. december 2.  – tíz óra
* Ujjbegyeink alatt a múlt – Interaktív tárlatvezetés   
  Helyszín: Móra Ferenc Múzeum – Szeged, Roosevelt tér 1-3.   
  Történeti áttekintés eszközeink fejlődésének tükrében az őskortól a Pompeji katasztrófa koráig. 10-15 műtárgy audionarrációval kísért bemutatása, eredeti régészeti leletek és másolatok megtapintásának lehetősége. A program során alkalom nyílik termékenységi “Vénusz”-szobrocska illetve használati tárgy elkészítésére, zárásul pedig egy római kori étel megkóstolására nyílik lehetőség.   
  Időtartam: 1,5 óra   
  Audio-narrációval biztosított tárlatvezetési időpontok:   
  2016. november 6., 2016. november 13. – tíz óra
* Ludwig Múzeum – Tárlatvezetések

Helyszín: Ludwig Múzeum – Budapest, Komor Marcell u. 1.   
Audio-narrációval biztosított tárlatvezetési időpontok:   
2016. november 20., 2016. november 27. – tizenegy óra   
Időtartam: 1 óra (A program során lehetőség van több műtárgy kipróbálására és megszólaltatására is.)   
A programokhoz az audio-narrációt Bacsa Erika és Somogyi-Rohonczy Zsófia biztosítja.   
 A részletes információk és a jelentkezési felület elérhetősége:   
<http://fszk.hu/szakmai-tevekenysegek/egyenlo-eselyu-hozzaferes/audio-narracios-program/audio-narracioval-biztositott-rendezveny-kiallitas/>   
  
 Szeretettel várjuk Önöket és tagjaikat a programsorozaton!   
  
Üdvözlettel:   
Somogyi Krisztina   
program koordinátor

## 13. Ezer arc klub meghívó…

Sok szeretettel várunk minden érdeklődőt a 2006. október óta folytatódó Ezer arc, ezer talentum Klub párbeszéden alapuló programsorozatára:   
június és augusztus hónapok kivételével, minden hónap második keddjén, 17-20 óra között.   
Helye: Vakok Állami Intézete.   
Cím: Budapest, XIV. Hermina út 21., a portával szemben lévő terem.   
  
Vendégeink lesznek:   
November 8. (A 96. klub)   
17:00-18:20. Madarász Csaba történelem tanár: Évezredekkel és évszázadokkal ezelőtt háborúban a nagy létszámú hódító hadseregek hadtápellátása.   
  
18:40-20:00. Kertész Mónika — nyelvész, tolmács, fordító — felnőtt kori látás vesztett:   
Ki mit kezd az új helyzettel: a helyzet, a hozzá való alkalmazkodás, megoldások keresése.   
  
Forrás:   
<http://files.remlac.hu/index.php?dir=ezerarc%2F>

## 14. Narrált meseelőadás

Kedves Olvasók! Kolléganőnk, Susovich Erika   
(immáron S. Tóth Erika) audionarrációjával élvezheti minden színház- és mesekedvelő hamarosan a Holdvilág Kamaraszínház soron következő akadálymentesített előadását, a Hamupipőkét, melyhez elkészült a bevezető-narráció hangos formában is.   
  
Elöljáróban néhány praktikus információ:   
  
Jegyrendelés:   
A VGYKE ügyfélszolgálati irodájában, tf: 0670/387-5267   
vagy 061-384-55-41   
a színház honlapján: a www.holdvilág.hu,   
e-mailen: [jegyrendeles@holdvilag.hu](javascript:fm.eMailClicked.raise('jegyrendeles@holdvilag.hu');),   
telefonon: +36 1 401 0070 vagy +36 1 405 8759.   
  
Kedvezményes jegyárak, melyeket a látássérült személy + egy kísérője vehet igénybe:   
Felnőtt: 950 Ft.   
Diák/ Nyugdíjas: 850 Ft.   
Gyerek: 750 Ft.   
  
Előadás időpontok:   
2016.11.08. kedd,10 óra (kulisszabejárás 9 órától)   
2016.11.08. kedd, 14 óra (kulisszabejárás 13 órától)   
2016.11.20. vasárnap., 11 óra (kulisszabejárás 10 órától)   
  
A bevezető-narrációt az alábbi linken tudják meghallgatni a kedves érdeklődők:   
<https://www.youtube.com/watch?v=q2wcLM7y4Bk>

## 15. A Láthatár bolt ajánlatai

Kedves Vásárlóink!

A VGYKE elnöksége úgy határozott, hogy a VGYKE tagok részére a Láthatárboltban folyamatosan 10% vásárlási kedvezményt biztosít a nagyítók és a beszélő eszközök körére.   
A kedvezmény igénybe vételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.   
  
Heti rendszerességgel megjelenő hírlevelünk mindig az aktuális hónapra szól!  Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
Novemberi vásárlóink között konyhai eszközöket tartalmazó meglepetés csomagot sorsolunk ki.   
  
**Újdonságok!**

* Folyadékszint jelző: 3600Ft / folyamatos sípoló hangot ad, 3 db AG13 gombelemmel működik
* Tojáselválasztó: 260 Ft
* Zokni párosító csipesz: 300Ft/ 10 db
* Fokhagyma daráló: 800FT
* Műanyag tároló dobozok: 200Ft-tól 450Ft-ig
* Tapintható Rubik kocka: 2800FT
* Tapintható Rubik Sudoku: 2500FT
* Ledes asztali lámpa: 2800Ft / 36 db led, elemmel és USB töltővel is működik

Ismét kapható és nagyon szép, igényes karácsonyi ajándékként adható a látássérültek által készített gyertyák, rongyszőnyegek!   
  
Gyertyák:

* 3 db-os csillag alakú gyertya csomag: 1250Ft
* 2db-os szélforgó alakú gyertya csomag:700Ft
* Fenyő alakú gyertya: 650Ft
* Bordázott, méhviasz gyertya: 700Ft

Rongyszőnyegek:

* 40X140cm:1200Ft
* 60X160cm: 2000Ft
* 125 cm aluminíum, fehér bot: 5500 Ft
* 8 lencsés kihajthatós 5x-12x erősségű nagyító: 2900 Ft
* Braille tábla+pontozó 27 soros műanyag: 3200 Ft
* TV néző szemüveg(Binokuláris): 7500Ft
* Három lencsés 5X erősségű nagyító: 3800 Ft
* 5x erősségű kihajtható nagyító 50mm lencse átmérővel: 1700 Ft
* 7x erősségű kézi nagyító leddel: 3500 Ft
* 6x,8x erősségű nagyító: 2500 Ft
* Mobil telefon nagyító 3x erősségű: 2600 Ft
* Mobil telefon gyengénlátóknak nagy kijelzővel, számokat beütve bemondással: 13500 Ft
* Vezetékes telefon nagy számgombokkal: 12500 Ft
* Mágneses betűk és számok gyerekeknek: 650 Ft
* Világítós, sípoló labda: 600 Ft
* Tablettavágó+ tároló: 750 Ft
* Tű készlet gyengénlátóknak: 550 Ft
* Konyhai percóra: 550 Ft
* Szilikon edényfogó kesztyű: 900 Ft
* Szilikon muffin forma 4db/cs: 550 Ft
* Szilikon keverő lapát : 390 Ft
* Hajlítható vágódeszka 2db/cs: 650 Ft

Boltunkban folyamatosan kaphatók diabetikus csokoládék, kekszek, nápolyik.   
  
Elérhetőségeink és a bolt nyitva tartása:

Cím: 1146 Budapest, Hermina út 57.   
Nyitva tartás:   
hétfő, péntek: 08.00.-16.00 óra között   
kedd-csütörtök: 09.00.-17.00 óra között   
Telefon: (1) 384-55-41 4-es menüpont.   
Mobil: 06 70 383 3611   
E-mail: [lathatar@vgyke.com](javascript:fm.eMailClicked.raise('lathatar@vgyke.com');)   
weboldalunk:   
<http://www.vgyke.com/lathatarbolt>   
közösségi oldalunk:   
<https://www.facebook.com/lathatarbolt>   
  
Katona Zsuzsanna   
boltvezető

## 16. Kérdőív az akadálymentes turizmusról

Krausz Balázs vagyok a Pannon Egyetem Gazdaságtudományi Karának végzős hallgatója, Turizmus-vendéglátás alapszakon.   
Szakdolgozatomban a turizmus akadálymentességét vizsgálom a látás- és/vagy hallássérültek szempontjából. Ezzel kapcsolatos az alábbi linken található kérdőív, melynek kitöltése mindösszesen 10 percet vesz igénybe.    
Abban kérem a segítségüket, hogy legyenek kedvesek a regisztrált tagjaik felé tovább küldeni a kérdőívet, hogy minél többen kitölthessék.   
Kérem, hogy válaszadásával segítse munkámat, hogy közösen akadálymentesebbé tehessük Magyarország turizmusát!   
Természetesen a kérdőív megválaszolása anoním módon történik.   
Link a kérdőívhez:   
 <http://kerdoiv.gtk.uni-pannon.hu/index.php/998115?lang=hu>   
  
Előre is köszönöm mielőbbi szíves együttműködését!   
  
Tisztelettel:   
Krausz Balázs

## 17. Keresztény filmklub látássérült fiatalok és felnőttek részére

MEGHÍVÓ

Ismét lesz keresztény filmklub látássérült fiatalok és felnőttek részére! Az élő narrációt Bieber József fogja biztosítani számunkra. Természetesen látó családtagot, barátot, ismerőst is szívesen látunk.   
  
Mit fogunk megnézni?   
A film címe: Az eskü   
  
Mit érdemes tudni a filmről?   
  
Az eskü című amerikai filmdráma színes, magyarul beszélő film. 83 perces. 1999-ben készült.   
  
Miről szól a film?   
  
A film főhőse egy kétgyermekes házaspár. John Brightonnak (Ken Howard) és feleségének, Ellennek (Barbara Babcock) az asszony könyörtelen betegségével kell szembenéznie és megküzdenie. Fordulóponthoz ér a kapcsolatuk. Ekkor dől el, hogy házasságuk darabokra törik-e, vagy képessé válnak úgy szeretni egymást, mint még soha. John ekkor érti meg, mi is az igazi jelentése a sok-sok évvel korábban kimondott házastársi esküjének.   
  
Szereplők:

* + Barbara Babcock (Ellen Brighton)
  + Ken Howard (John Brighton)
  + Ossie Davis (Alexander Billman)
  + D. David Morin (Phil Brighton)
  + Donna Bullock (Julia Sinclair)

Stáblista:   
rendező: John Schmidt   
forgatókönyvíró: Grenville Case, Beatrice Smickers, John Schmidt   
operatőr: Roger Boller   
producer: Rick Garside   
vágó: John Pipes   
  
Figyelem!   
  
A vetítés után egy bögre finom, meleg tea és sütemények mellett beszélgetést is tervezünk a látottak és hallottak kapcsán.   
  
A filmklub időpontja:   
2016. nov. 11. péntek, 17.00 órától kb. 20.00 óráig.   
A minél pontosabb kezdés érdekében 16.45 órától várjuk az érdeklődőket.   
  
Helyszín:   
Néhány lépésre a Thököly út és Gizella út kereszteződésétől, egy magánlakás tágas és kényelmes nappalijában.   
  
Megközelíthető:   
a 7-es buszcsalád bármelyik tagjával, továbbá 5-ös, 8E-s, 110-es, 112-es, 133E-s autóbusszal, valamint 72-es trolibusszal és az 1-es villamossal.   
  
Költségek:   
Az együttlét költségeit egymás közt megosztjuk.   
(A legelső részvétel úgynevezett kóstolóalkalom, azaz a program ingyenesen kipróbálható.)   
  
Jelentkezni és bővebb információkat kérni legkésőbb nov. 10-én, csütörtökön, 20.00 óráig a következő e-mail címen lehet:   
[bieber.m@freemail.hu](javascript:fm.eMailClicked.raise('bieber.m@freemail.hu');)   
  
Kérem a tárgysorban feltűntetni: Keresztény filmklub felnőttek részére.   
  
Bieber Mária

## 18. Vizsgálati felhívás

Tisztelt Olvasó!   
  
Margitai Anna vagyok, az Eötvös Lóránd Tudományegyetem Bárczi Gusztáv Gyógypedagógiai Kar látássérültek pedagógiája szakos hallgatója és végzősként a szakdolgozatomhoz kérnék segítséget.   
Egy kutatást végzünk a verbális intelligencia és szókincs vizsgálatával kapcsolatban ép látású és teljesen vak, 20-25 év közötti fiatalok körében, amely vizsgálat mindössze figyelmet és együttműködést igényel.   
A vizsgálat összesen 15-20 percet vesz igénybe és a helyszínnel kapcsolatban pedig előzetes megbeszélést követően egyeztetünk.   
Az eredmények feldolgozása és kiértékelése után azokat tudományos előadások, tanulmányok illetve tananyagok formájában fogjuk közzétenni. Ezekben a résztvevők átlag teljesítményét elemezzük csupán, maga a kísérlet alapvetően anonim, tehát név nélkül zajlik. A saját eredményekről – amennyiben igényt tartanak rá – informáljuk a résztvevőket.   
A vizsgálatban való részvétel önkéntes, a beleegyezés bármikor, indoklás nélkül, akár szóban, akár írásban visszavonható és ebből a résztvevőnek semmilyen hátránya nem származik a későbbiekben.   
Amennyiben sikerült az érdeklődését felkeltenem, kérem, írjon nekem egy üzenetet, illetve ha további kérdései vannak, forduljon hozzám bizalommal!   
  
Együttműködését köszönöm!   
  
Margitai Anna   
[margitai.anna@gmail.com](javascript:fm.eMailClicked.raise('margitai.anna@gmail.com');)   
  
Szakdolgozati témavezetőm: Pajor Emese   
[emese.pajor@gmail.com](javascript:fm.eMailClicked.raise('emese.pajor@gmail.com');)

## 19. Apró hírek – program morzsák

## Tartalom

[a. Tömegközlekedési változások a hétvégén](http://freemail.hu/mail/index.fm#a.hir)  
[b. 3D Galéria nyílt Budapesten](http://freemail.hu/mail/index.fm#b.hir)  
[c. Diabétesz Világnap a Lurdyban](http://freemail.hu/mail/index.fm#c.hir)  
[d. Belvárosi Szalonnasütés & Forralt Bor Fesztivál](http://freemail.hu/mail/index.fm#d.hir)  
[e. ArtMan Nap](http://freemail.hu/mail/index.fm#e.hir)

## a. Tömegközlekedési változások a hétvégén

Pótlóbusz jár a 12-es és a 14-es villamos teljes vonalán az első novemberi hétvégén

A 2016. november 5-6-i hétvégén a 12-es és a 14-es villamos teljes vonalán pótlóbusz jár mert karbantartási munkákat végeznek a Lebstück Mária utca és a Pozsonyi utca kereszteződésénél, illetve a Frangepán utca megállóhelynél.   
November 7-étől (hétfőtől) a 12-es villamos újra a teljes vonalon jár, míg a 14-es villamossal december közepéig a Róbert Károly körút felújításához kapcsolódó munkák miatt továbbra is rövidített útvonalon, Káposztásmegyer és a Lehel utca/Róbert Károly körút között utazhatnak.   
  
A villamosok közlekedésének változásaival kapcsolatos tudnivalókat megtalálják, ha az alábbi forráslinket megnyitják:   
  
  
  
Forrás:   
  
<https://www.bkk.hu/2016/11/potlobusz-jar-a-12-es-es-a-14-es-villamos-teljes-vonalan-az-elso-novemberi-hetvegen/>

Pótlóbusz jár a H5-ös HÉV helyett Batthyány tér és Békásmegyer között november 6-án

A H5-ös HÉV 2016. november 6-án (vasárnap) rövidített útvonalon, Békásmegyer és Szentendre között jár, a III. kerületi Pók utcai gyalogos felüljáró felújítási munkái miatt. A Batthyány tér M+H és Békásmegyer H között pótlóbusz szállítja az utasokat. A H5-ös pótlóbuszon kerékpárok szállítása megengedett.   
  
További részleteket a közlekedési változásról az alábbi linket megnyitva olvashat:   
<https://www.bkk.hu/2016/10/potlobusz-jar-a-h5-os-hev-helyett-batthyany-ter-es-bekasmegyer-kozott-november-6-an/>

Terelve jár a 120-as busz november 5-én és 6-án

A 120-as autóbusz 2016. november 5-én és 6-án (szombaton és vasárnap) módosított útvonalon jár, mert a Szent László úti vasúti átjárót kábelfektetési munkálatok miatt lezárják.   
Alezárás ideje alatt a 120-as autóbusz az Árpád híd M felé a Berlini utca–Madridi utca–Béke utca–Pozsonyi utca–Béke utca–Gyöngyösi utca–Reitter Ferenc utca–Kámfor utca módosított útvonalon halad. A Reitter Ferenc utca megálló kimarad. Az autóbuszok ideiglenesen az alábbi megállókban állnak meg:

* + Gyöngyösi utca: a 30-as, a 30A és a 230-as autóbusz megállóhelyén a Béke utcában;
  + Reitter Ferenc utca: a Kámfor utcában a Reitter Ferenc utca kereszteződése után.

A lezárás ideje alatt a 120-as autóbusz Újpest-Központ M felé a Kámfor utca–Reitter Ferenc utca–Gyöngyösi utca–Béke utca–Madridi utca–Berlini utca, tovább a keretmenetrend szerinti útvonalon. A Reitter Ferenc utca megálló kimarad. Az autóbuszok ideiglenesen a Kámfor utcában a Reitter Ferenc utca kereszteződése előtt állnak meg.   
  
Forrás: [https://](NULL)  
[www.bkk.hu/2016/11/terelve-jar-a-120-as-busz-november-5-en-es-6-an/](http://www.bkk.hu/2016/11/terelve-jar-a-120-as-busz-november-5-en-es-6-an/)

## b. 3D Galéria nyílt Budapesten

3D Gallery Budapest néven nyílt meg Budapesten egy különleges kiállítás, aminek mi is részesei lehetünk. A képek részévé válhatunk.   
Egy galéria, ahol szórakozhatsz, játszva tanulsz, miközben átéled a művészet csodáit, annak részévé válsz!   
  
Légy te is fotós, profi festő, balerina, zongoraművész vagy rendező! Miközben a 3D hatás, optikai illúziók és térjátékok csalfa világán keresztül szemléled saját alkotásod!   
Ebben a galériában nem érvényesek azok a szabályok, amik máshol. Itt ugyanis megérinthetjük a képeket. Sőt itt mi is részévé válunk a képeknek. Ráadásul az élményt fokozza az, hogy a képek folyamatosan cserélődnek. Így akár később is érdemes újra ellátogatni a galériába.   
  
A 3D Galériában akár sztárokkal is találkozhatunk. Nem is olyan rég Németh Kristóf és Csonka András is meglátogatta a 3D Galleryt.   
A 3D Gallery Budapesten a belváros szívében a Bajcsy Zsilinszky út 17. alatt található. Jegyárak, képek és még több érdekesség a <http://3dgallerybudapest.hu> oldalon.

## c. Diabétesz Világnap a Lurdyban

2016. november 12., 9:30–15:00 Lurdy ház, Könyves Kálmán Körút 12-14. I. Emelet, Budapest, 1097   
  
Minden érdeklődőt szeretettel várunk a diabétesz világnap alkalmából szervezett ingyenes rendezvényünkre, ahol számos kiváló szakember segíti a cukorbetegség jobb megértését, és a szükséges ismeretek elsajátítását. A "rettegett" diéta - amely valójában az egészséges étkezés - kialakításával kapcsolatban Sáfrányné Juhász Magdolna és Tarnai Irén dietetikusoktól kaphatnak tanácsot minadzok, akik változtatnának étrendjükön.   
  
Forrás:   
<http://www.cbe.hu/>

## d. Belvárosi Szalonnasütés & Forralt Bor Fesztivál

2016.11.11-13   
Mi lehetne jobb program ősszel, mint egy belvárosi szalonnasütés kiegészítve egy kis forralt borral? Ugye, hogy semmi? Pont ezért leszünk itt mi is!   
Ki ne szeretné a ropogós tűz melegét a hideg őszi napokon? Vagy a finom szalonnazsíros kenyér illatát? Esetleg egy pohár finom forralt bort? És mindezt kényelmes körülmények között, fűtött sátorban elfogyasztani? Mindez elérhető lesz a Belvárosi Szalonnasütés & Forralt Bor Fesztivál ideje alatt!   
Régi, hagyományos élményeket elevenítünk fel belvárosi kényelemmel- szalonnasütés a Ráday utcában! A szabadtéri tűzrakás és sütögetés után elfogyaszthatjuk azt, amit elkészítettünk. És ha még így sem melegedtünk fel igazán, helyben készített forralt bor kínálatból választhatunk. Persze a sofőrökre és a gyerekekre is gondoltunk! A belépő 1500 forint, mely tartalmaz 1 db szabadon választható nyársat, 2 dl választható forralt bort, kenyeret, zöldségeket, nyársat.   
  
Nyárs menük:

* + klasszikus (szalonna, hagyma)
  + vegyes húsimádó (szalonna, kolbász, virsli, hagyma)
  + vega (hagyma, cukkini, kaliforniai paprika)
  + gyerek (mályvacukor, koktél virsli),
  + csípős (csípős kolbász, csípős szalonna)

Forralt bor:   
Juhász és Tiffan borokból készített forralt bor variánsok   
Természetesen az itallap teljes kínálata is elérhető.   
  
Nyitva tartás:

* + Csütörtök: 12:00-23:00
  + Péntek: 12:00-23:00
  + Szombat: 12:00-23:00
  + Vasárnap 12:00-23:00   
      
    Forrás:   
    <http://rcnews.hu/belvarosi-szalonnasutes-forralt-bor-fesztival/>

## e. ArtMan Nap

Trafó House   
Liliom u. 41., Corvin negyed megállónál, Budapest, 1094   
2016. november 20., 8:15–21:00   
  
„Akadálymentesítésre a lelkekben is szükség van”   
  
Az ARTMAN EGYESÜLET fogyatékossággal élő és ép tagjai több mint tíz éve hoznak létre oktatási, mozgásművészeti és terápiás programokat. A hazánkban egyedülálló Artman módszer először mutatkozik be egy egész napos, nyitott alkotóműhely keretében.   
  
Gyere el, ismerd meg, éld át!   
  
2 terem, 9 workshop, beszélgetés és közös, élőzenés jam.   
  
Várunk mindenkit, aki érdeklődik a téma iránt, különösen a fogyatékossággal élő embereket és hozzátartozóikat, illetve az előadóművészeket, testtudati oktatókat, terapeutákat, szociális területen dolgozó szakembereket.   
  
A nap során betekintést nyerhetsz

* + - olyan testtudati módszerekbe (Body Mind Centering, Lábán Mozgáselemzés, Skinner-féle ellazulás technika), amelyek Magyarországon kevésbé ismertek, ám az Artman szakemberei évek óta alkalmazzák őket,
    - inkluzív alkotói és terápiás csoportmunkába.

Az Artman napot egy közös jam zárja Tóth Evelin énekesnő és Kézdy Luca (hegedű) élőzenei kíséretével.   
  
Az egyes workshopokon a résztvevők száma korlátozott, ezért kérjük, regisztrálj az alábbi linken:   
<https://goo.gl/forms/Z6slpr98S6ykfXT22>   
  
További információk az egyesület honlapján:   
<http://artman.hu/artman-szakmai-nap-2016-november-20/>   
  
18 év feletti résztvevőket várunk.   
  
Jegyek:   
napijegy: 9500 Ft   
1 workshop + jam: 3000 Ft   
  
kedvezményes jegyek fogyatékossággal élőknek:   
napijegy: 6000 Ft   
1 workshop + jam: 2000 Ft   
  
Az akadályozott résztvevő kísérője ingyen léphet be az épületbe, és a beszélgetésen és a filmvetítésen részt vehet.   
  
Támogatóink: Trafó KMH és a Műhely Alapítvány

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.